БРАННИЧЕСКИЯТЪ ЗОВЪ НАПОМНЯ ВИНАГИ ЗА РОДИНАТА 


ИНА |. ( кн. 8. 


Сеолиевскить оплета минаватъ въ отличен. друннинниятъ командиръ на 74:а орлвова дру 
цергмониалене марцлъ. Тодоръ Кирковъ“ въ, Ловечъ рапортува н 
началника на гарнизона 


Орлета отъ Поовадийската орльова дпуннина заедно 

бъ друнинния си командиръ по случай лазаруването 

имъ, прихода отъ което е изпратенъ на пострадалитъ. 
въ гр. Видин. 


ледъ игрить оолетата огъ 40-а орльова друнчина Въ Пазардникъ орлетата отъ 26:а орльова 
„Генер. Пашичовъ“ въ Пловдивъ объдватъ „К. Величковъ“ с”. лазарували въ полза най 
съ голъмъ успъхъ. 


НА СТАНЪ 


ЛЪтна жега! Но съ прохлада 
вредъ простора е залянъ 

и дружината ни млада 

днесъ станува тукъ на станъ. 


Ний сме гости на орлитЬ 
тукъ въ планински самоти; 
срЪдъ гората, надъ скалитЪ, 
гордо знамето плющи! 


За да бждемъ родъ коравъ -- 
на родината опора -- 

въ здраво тЪло разумъ здравъ 
крепне тукъ въ игра, въ отмора. 


О, родино, майко света! 
Надъ сждбата твоя бдимъ -- 
ний сме младитБ орлета, 
ний сме съ духъ непобедимъ! 


Емануилъ п. Димитровъ 


ПЪРВИЯТЪ ПОЛЕТЪ 


„Орле“ завърши своята първа го- 
дина. 

Неговиятъ полетъ започна презъ 
есеньта на паметната 1941 година, 
презъ която, благодарение на огнени- 
тЪ усилия на нашитЪ велики съюз- 
ници Германия и Италия, се постигна 
въжделеното обединение на всички 
български земи въ здравата и мощ- 
на снага на цЪлокупното отечество. 

Драги орлета, въ осемътЪ книжки 
на вашето списание отъ началото 
до края въ всички четива и стихо- 
творения е прокарана свЪтлата ниш- 
ка-любовь къмъ хубавата българска 
земя и клетвена преданостъ къмъ 
Царя и отечеството. 

Предъ васъ е хубавото знойно 
лЪто, 

Една часть отъ васъ ще отидатъ 
по становетв на Бранникъ, било 
въ китнитЪ поля или сЪнчеститЪ бал- 
кански джбрави, било на живопис- 
ния морски бръгъ... ВсрЪдъ пЪсни, 
чиста радость и високъ браннически 
лухъ, вие на слънце и въздухъ ще 
калите тЪлата и душитЪ си за пред- 
стоящата работа презъ идната го- 
дина. 

Презъ прелестнитЬ лЪтни дни вие 
ще съберете сили, ще закрепите во- 
лята си и ще разпалите въ сърдцата 
си любовъта къмъ хубавата българ- 
ска земя и преданата ви сбичь 


Отъ всички славянски 


къмъ вашата скжпа организация. 

Вие знаете, че „Бранникъ“ полага 
за васъ най-топли и бащински гри- 
жи, защото вие сте ведрото и кре: 
пко бждеще на организацията и на 
българското отечество. 

Вие имате примбра на вашитЪ ба: 
щи и вашитЪ по-голъми братя, кои: 
то днесъ достойно и честно изпъл- 
няватъ свещения дългъ къмъ оте- 
чеството, а на васъ, малкитЪ орлен- 
ца, предстои да продължите тБхния 
гордъ и славенъ пжть. 

Въ стоманевитЪ редици на ваша- 
та скжпа организация, вие ще се нау- 
чите да обичате по-горещо китната 
родна земя, да се радвате по-силно 
на свътлото българско слъвце, да 
се възхищавате по-чисто на синитЪ 
български планини и бистри рЪки 
и по тоя начинъ вие ще станете 
по-добри българчета съ честни и 
открити сърдца, въ които ще гори 
смЪлость, любовь къмъ Царя и ро- 
дината и чувство за отечественъ 
дългъ. 

„Орле“ ви пожелава щастливо и 
плодовито лЪто -- пожелава ви 
здраве, бодрость и много радости, та 
наесень съ нови сили и възторгъ да 
продължите смЪлия си и вихревъ 
орльовъ полстъ къмъ свЪтло и бла- 
годенствуващо бждеще на нашето 
любимо отечество. 


народи най-славни сж били 


българитЪ. ТЬ най-напредъ царе и патриарси сж имали, 


най-напредъ се покръстили. БългаритЬ сж дали и 


първитЪ славянски светии. 


Отецъ Паисий 


) 
те го ит ции ки? 


Хубави сж лЪтнитЪ вечери -- 
пламтещитЪ залЪзи, които бавно 
гаснатъ, и вечерницата, това 
бистро око но ведритЬ нощи, 
което изгрЪва винаги оттамъ, 
дето е моя роденъ край. Сега 
и тамъ е лЪто... 

Лежимъ на единъ брЪгъ въ 
ливадитБ край шосето за Бито- 
ля, лежимъ тримата: Дано, Ду- 
лето и азъ. По брЪга пасе аг- 
нето на Дано. То е на Дано, но 
ние и тримата сме го завели на 
паша. Купихме му орташки гер- 
данче и звънче, но Дано пакъ 
не дава другъ да го води изъ 
града: агнето си е негово. Все 
пакъ, когато минаваме изъ ма- 
халитЬ, и намъ се пада малко 
отъ неговата гордость. Агнето 
бЪше купено за седемь гроша, 
имаше рогчета и дълга доземи 
опашка. 

Тихо подрънква неговото звън- 
че. Слънцето е още високо надъ 
Пелистеръ и блести презъ вър- 
ховетЬ на тополитБ по отсрещ- 
ната межда. Навредъ изь лива- 


дитБ и нивитЬ наоколо се мЪр- 
катъ люде, а изъ градинитЬ, от- 
вждъ шосето, се бЪлБятъ цЪли 
редици забрадки на млади ра- 
ботнички. РЪдко се дочува чо- 
вЪшки гласъ: работницитБ изъ 
полето бързатъ да използуватъ 
последнитБ часъ-два, докато се 
стъмни. НЪкжде далечъ издуду- 
ка овчарска свирка, заситни-за- 
ситни и пакъ спр Ъ. 

-- Чатъ-чатъ-чатъ --> косачъ 
набързо оправя косата си въ съ- 
седната ливада и отново почва 
да я размахва. 

По шосето се дочува конски 
тропотъ. Дружина селяни бър- 
затъ къмъ града. ТЪ сж весели 
и шумно приказватъ. ТБ сж ве- 
сели -- житата сж прибрани; 
оставатъ още царевицитБ и 60- 
станитЬ; но живъ е Господь. 

Слънцето е вече надвесено 
надъ широкитЬ рамене на Пе- 
листеръ. Изведнажъ, надъ цБла- 
та околность се разнася гороло- 
менъ ревъ на магаре. На нЪкол- 
ко мЪста откъмъ градинитБ от- 

среща се подема друженъ ки- 
котъ. Звученъ мжжки гласъ се 
слива съ веселия смвхъ на мла- 
дитБ работнички. „Овчарската 
свирка отново се обажда и ве- 
че не спира. Слънцето бавно за- 
лЪзва. Далечъ, отвждъ широко- 
то поле, Крушовската планина 
става тъмно-синя, а сивиятъ лобъ 
на Златовръхъ на северъ плам- 
ва въ розово сияние. Високо 
надъ главитЬ ни плаватъ злат- 


по снопче трева. Въ махалата 
ни пресрещатъ другарчета. 

Следъ вечеря се събираме всич- 
ки деца отъ махалата. По пор- 
титЬ сж насЪдали бащитЬ и 
майкитЬ ни. Приказватъ си въ 
тишината на малката уличка. 
Рано е още за сънь. Приказва- 
ме си и ние. Ще водимъ агнето 
на Дано въ турската махала. Ще 
се бие то съ боядисанитЬ съ 
къна агнета на турчетата. 


ни облачета. Слънцето се скри- 
ва, догаря залъзътъ и надъ не- 
обятното поле падатъ прозрач- 
ни сЪнки. Високо надъ потъм- 
нЪлия планински вЪнецъ на югъ 
се откроява сребърниятъ рогъ 
на месечината и край нея вече 
ярко блЪсти вечерницата. ПовЪ- 
ва прохладенъ вЪтрецъ, тополи- 
тЬ шумолятъ. По шосето се дви- 
жатъ за къмъ града работници 
на весели дружини. Овчарската 
свирка не спира. 

Дано повежда агнето. Тръгва- 
ме и ние следъ него, нарамили 

Леглата 
сж на двора, подъ лозницата. 
Презъ разреденитЪ листа на лоз- 
ницата се виждатъ едри, ярки 
звезди и разлБлиятъ се по не- 
бето сребъренъ потокъ на Ку- 
мова слама. Заспивамъ сладко и 
сънувамъ единъ грамаденъ овенъ 
съ копринена вълна и златни 
рога. Овенътъ налапва едно 
следъ друго къносанитЬ агнета 
на турчетата, а Дано върви следъ 
него и подрънква съ цБлъ гер- 
данъ сребърни звънчета. 


Викатъ ни за спане. 


Димитъръ Талевъ 


ОХРИДСКО ОВЧВРЧЕ 


Азъ съмъ Охридско овчарче, 
съсъ овцитЬ съмъ цЪлъ день. 
Шаро. моето другарче, 

вЪчно скача покрай менъ. 


Като стигна на баиря, 
съсъ кавала въвъ ржце 
почвамъ весело да свиря. 
Леко ми е на сърдце! 


Уморя ли се тогава 
книжка си зачитамъ азъ, 
или пЪсень до забрава 
пЪя на свободенъ гласъ. 


Че земята скжпа, родна 
пЪснитБ обича вечъ, 
най-подиръ с пакъ свободна 
съ хубавата наша речь! 


Лжчезаръ Станчевъ 


ОФ речната 3 
Т. оса щ Ин Бръ ГРЕРО 12 


МИНКО 


Чичо Божанъ бЪше прочутъ 
майсторъ зидарь. Кжде ли не 
ходЪше той да строи кжщи, мо- 
стове и черкви | Но по едно време 
съобщиха, че падналъ отъ висо- 
ко здание и починалъ. 

Жена му, стрина Милена, до- 
бра и работна, се залови съ из- 
дръжката на кжщата. ЦБли дни 
тя тичаше по хорскитЬ ниви да 
копае, да плеви, да жъне, а ве- 
черь до късно съ хурката пре- 
дЪше и се радваше на заспало- 
то си чедо, което бЪше един- 
ствената й утбха и надежда. 

Съ Минко бЪхме съученици. 
Той бЪше най-примЪрниятъ уче- 
никъ въ училището. Беденъ, 
облЪченъ въ вехти, но закърпе- 
ни дрехи, той бЪше най-чистиятъ 
и милъ ученикъ. 

БЪхме въ четвърто отдЪление. 
Къмъ края на годината стрина 
Милена се разболБ тежко. Точ- 
но когато ни раздаваха свиде- 
телствата и всЪки радостенъ се 
затича за дома си, Минко зава- 
ри майка си починала. 

Така, още единадесеть годи- 
шенъ, той остана пълно сираче. 
Чичо му Стефанъ го взе да жи- 
вБе при тЪхъ. И още на другия 
день го услови да пасе селски- 
тЪ говеда. 

ВсЪъки день Минко съ торбич- 
ка презъ рамо и тояжка въ рж- 
ка тичаше следъ хорския доби: 
тъкъ. 

Дойде време за > училище. 
Школското звънче радостно за- 
би. Забиха и сърдцата на де- 
цата. Събрахме се въ училищ- 
ния дворъ. Само Минко го нЪ- 
маше. Той ходБше посърналъ 
следъ селскитЬ говеда и жално 
поглеждаше къмъ училището и 
другаритЬ си. 

Вечерь той ме намираше и съ 
свЪътнали очи ме запитваше: 

-- Славчо, за какво учихте 
днесъ? 

Азъ му разказвахъ, а той гор- 
кия само преглъщаше сълзитЬ 
си и дълбоко въздишаше: 

-- Ехъ, какъ ми се учи! Слав- 
чо бе, дай ми книжката си за 
нощесъ. Утре рано ще ти я до- 
неса. 

Така той всЪка вечерь ме раз- 
питваше и вземаше учебници: 
тЬ ми. 

Минко откарваше често гове- 
дата въ гората близу до жел- 
зопжтната линия. И тамъ на- 
блюдаваше тежко пухтещата ма- 
шина, която влачеше изъ стръм- 
нината чернитЬ жел Ъзни вагони. 
Вперилъ погледъ, Минко съ 


жадность гледаше частитЪ на ло- 
комотива и после, седналъ подъ 
нЪкое дърво, започваше да го 
рисува въ тетрадката си. 

Щомъ дойдЪше вечерь при 
мене, той ми показваше рисун- 
ката. Колко хубава бБше! Ся- 
кашъ я 6Ъ рисувалъ голБмъ 
човъкъ. А после започваше 
живо: 

-- Като гледамъ какъ бЪга 
влака, иска ми се да стана 


ко очакваше да мине бързия 
влакъ. Изведнажъ той чу силно 
бучене. Предъ очитЬ му се от: 
кри страшна картина. Тамъ на- 
близу цЪлото баирче, заедно съ 
желЪзопжтната линия, се свлЪче- 
долу въ мжтнитЬ води на рЪ- 
ката. 

Минко настръхна като си по- 
мисли, че само следъ нЪколко 
минути влакътъ ще дойде отъ 
горе и ще се струполи въ про- 


машинистъ и да карамъ маши- 
ната да лети като стрела... 
Есеньта оголи дърветата. За- 
низаха се мъгливи и дъждовни 
дни. ЦБла седмица непрекжсна- 
то валБ дъждъ. Минко пасЪше 
и тоя день говедата край желЪ- 
зопжтната линия. Къмъ обЪдъ 
завалЬ проливенъ дъждъ. 
Свитъ подъ едно дърво, Мин- 


пастьта. Стотици хора ще намБ- 
рятъ смъртьта си!... 

Въ далечината се разнесе глу- 
хото тракане на идещия влакъ. 
НЪмаше време за бавене. Мин- 
ко се затича като лудъ и заста- 
на между релсиЬ на линията. 
Влакътъ летрше изъ нанадо- 
лището съ голБма бързина. 

Щомъ се показа машината, 

Минко размаха високо въ една 
ржка тояжката, а въ другата 
палтото си и закрещЪ: 

-- Спрете-е-е, спрете-е-е! 

Машинистътъ забеляза и за- 
почна да спира, но влакътъ 
все още летЪше. 

Минко продължаваше да ви- 
ка и отстжпваше полека назадъ. 
Но когато влакътъ 6Ъ вече са- 
мо нЪколко крачки до него, той 
се спжна и падна на линията. 

ВлакътъспрЪ само на нБколко 
метра до свлечения пжть. Всич- 
ки пжтници скочиха и се зати- 
чаха къмъ пропастьта. А маши- 
нистътъ и огнярьтъ, наведени 
подъ влака, търсЪха момчето. 

Къмъ срЪдата на влака тЪ 
го намБриха между дветЬ рел- 
си, затворило очи, не се помръд- 
ва! Извадиха го. Минко трепна, 
отвори очи и прошепна: 

-- Спасихте ли се? 

-- Спаси ни ти, момченце! 
Ти си нашиятъ спаситель, из- 
вика машинистътъ и бързо раз- 
каза на смаянитЪ пжтници за 
случилото се. 


Всички се очудваха. Мнозина 
думаха: 

-- Брей, че смвло момче! 
Браво, браво! 

Минко се бЪ ударилъ при па- 
дането. Отъ главата му струеше 
кръвь. Превързаха го набързо. 
Единъ пжтникъ започна да съ- 
бира въ шапката си пари за 
малкия герой. ВсЪки пускаше 
и благославяше: 

-- Господь животъ и здраве 
да му дава! 

Следъ това го качиха на вла- 
ка. Новината се пръсна изъ се- 
лото. ВестницитЪ писаха за Мин- 
ковата смБлость. 

Съ този влакъ пжтувалъ го- 
лЪмецъ по желЪзницитБ. Като 
разбралъ той, че тЪхниятъ спа- 
ситель е бедно сираче, взелъ го 
съ себе си, После му издейству- 
валъ стипендия и го настанилъ 
да се учи въ София. 

Отъ тогава изминаха петнаде- 
сеть години. Минко ходи да учи 
въ чужбина. А сега е маши- 
ненъ инжинеръ по желЪзницитЪ. 

Коста Финджиковъ 


и 


Т де Не. 
зе 


По цьлата българска земя започна златна .ътва 

Бранникъ полага особени грижи за даровититЪ 
младежи и девойки, за да може нашата родина да 


се гордБе съ достойни чада. 


Отъ Шаръ до Черното море -- 
какво ли въ тебе не виръй? 
Малини, грозде съ меденъ сокъ -- 
на тебе всичко дава Богъ! 


По твойта хубава снага -- 
трудътъ кипи, твори блага: 
тукъ -- въ златни ниви и поля, 
а тамъ -- въ градини и лозя. 


И вредъ, на слънце и просторъ, 
подъ чистия небесенъ взоръ -- 
ти дишашъ волно, всрЪдъ цвЪтя -- 
о, родна, българска земя! 


Ненчо Савовъ 


БРАТЯ 


Съ развЪто знаме колоната се 
движеше бързо напредъ. Нестих- 
ващо „ура“ огласяваше планината 
на свободна Македония. Лицата на 
окиченитЪ съ цвЪтя войници сияеха. 
Навсъкжде тЬ бЪха посрещани и 
изпращани съ „ура“ и пЪсни. 

Полковиятъ командиръ, на конь, 
яздЪше предъ колоната. Сега само 
той бЪше тжженъ и неразговорливъ. 
Когато се обръщаше назадъ къмъ 
войницитЪ, лицето му добиваше из- 
разъ на човЪкъ, който изживява 
спомени за нЪщо скжпо, изгубено 
безвъзвратно. Той се вглеждаше вни- 
мателно въ всЪка гънка на плани- 
ната, въ всЪка извивка на пжтЯ. 
ПонЪкога пришпорваше коня си, изЗ- 
бързваше до нЪкоя надвесена край 
пжтя скала, спираше предъ нея и 
дълго я оглеждаше. Тия мЪста, из- 
глежда, бЪха познати на полковникъ 
Нелчановъ. 

Слънцето изви високо надъ бБло- 
снъжнитЬ върхове на планината. 
Отдавна изчезнаха малкитЪ кждрави 
облачета. Небето блествше съ своята 
ненагледна синевина. Колоната спрЪ 
на почивка. ВойницитЬ  насЪдаха 
край пжтя на сЪнка подъ канаритЪ, 
Полковникътъ повика единъ отъ 
старшитЪ офицери. 

-- Водете колоната! Ще ме на- 
Стигнете на нЪколко километра на- 
предъ. 

-- Слушамъ, 
никъ. 

Той тръгна все тъй мълчаливъ и 
тжженъ. Никой отъ тия що вървЪха 
следъ него не знаеше мжката му. 
Никой не знаеше, че тъкмо по тоя 
пжть, преди двадесеть и четири го- 
дини, той бЪше миналъ като офи- 
церски кандидатъ, съ сжщо такава 
една колона млади войници и офи- 
цери, окичени съ цвЪтя, повече отъ 
които останаха по бойното поле. 
Обръщайки се назадъ, сега полков- 


господинъ полков- 


никъ Нелзановъ, каточели виждаше 
въ тая колона познати -- близки 
свои другари отъ онова време. Пла- 
нинитЬ, пжтьтъ съ надвесенитЪ надъ 
него скали и колоната сякашъ бЪха, 
все сжщитЪ, Ето тая китка дървета 
стои непокжтната. До нея бЪха на- 
станени тогава кухнитЬ. Той си 
спомни всичко съвсемъ ясно, Малко 
по-надолу водоносчикътъ, здравъ и 
плещестъ балканецъ, бЪше разпрег- 
налъ водоноската и галъше коня си. 
Ето на, до оня покритъ съ лишеи 
камъкъ Нелчановъ бЪше седналъ 


.. Всичко си бЪше ос- 
танало все сжщото -- непромЪнено 
въ изминалия четвъртъ вЪкъ. Само 


да почине. 


времето и тия млади хора, които 
викаха „ура“, бЪха други. 

По едно време той спрЪ и се за- 
гледа въ една поляна. „Тукъ е“, 
прошепна самъ на себе си полков- 
викъ Нелчановъ и възви. Когато 
дойде до поляната, той слЪзе отъ 
коня и се отправи къмъ една куп: 
чина камъни. Разрови ги и започна 
да копае съ войнишкия си ножъ. 
Следъ малко той изкопа изъ земята 
малка кутия, отъ която извади сре- 
бъренъ джебенъ часовникъ. На ка- 

пацитЪ му отъ вънъ потъмнЪлъ над- 
писъ гласъше: „За отлична стрелба 
на подофицеръ Д. Нелчановъ“. 
Полковникътъ цЪлуна часовника, 
сне шапката си и колЪничи предъ 
камънитЪ. Едра сълза залжкатушка 
по набръчканото му лице. „Брате“! 
-- прошепна той -- „Ето, азъ пакъ 
дойдохъ при тебъ, въ Македония“... 
Близко, при завоя на пжтя, се вдиг- 
на прахъ. Колоната идъше. ПървитЪ 
офицери и войницитЪ, които видЪха 
колЪничилия полковникъ -- спрЪха. 
ТЪ, сякашъ отведнажъ разбраха 


скръбъта на своя командиръ. Прибли- 
жиха тихо и сжщо колЪничиха. 


Когато следъ малко полковникътъ 
стана и видЪ колЪничилиЪ свои 
войници, нови сълзи бликнаха изъ 
очитЪ му и нЪщо задави гласа му. 
Той даде знакъ и тЪ станаха. Алю: 
тантътъ приближи до него и попита: 

-- Гробътъ на нЪкой български вой- 
никъ, господинъ полковникъ, нали? 

-- Да, на моя роденъ братъ. 

-- На Вашия братъ ли? 

-- Азъ самъ го погребахъ тукъ при 
отстжплението. БЪше презъ месецъ 
септемврий, 1918. година. Невъобра- 
зима блъсканица отъ хора, коли, 
орждия и добитъкъ бЪха задръстили 
пжтищата. ВсЪки бързаше да се от- 
тегли, за да не попадне въ пленъ. 
Десетки ранени войници бЪха носе- 
ни на ржце отъ своитЬ другари. 
Като тЪхъ и азъ носЪхъ своя един- 
ственъ братъ на единъ катъръ. 
Крепъхъ го съ ржцетЪ си, Той 
бЪше раненъ много зле, Прели да 
стигнемъ на това мЪсто, съ сетни 
сили той се опита да ме прегърне, 
но не можа. Едно „Сбогомъ, бате!“ 
се отрони отъ раненитЬ му гърпи. 
Това бЪха последнитЬ му думи. Той 
почина. Следъ малко, съсипанъ отъ 
пжть и гладъ, катърътъ падна и 
азъ трЪбваше да слбза и погреба 
брата си. Съ малка походна лопатка 
изкопахъ гроба му тукъ, цЪлунахъ 
го за последенъ пжть и го погребахъ. 
Тежка раздбла бЪше! 

-- А тоя часовникъ? 


-- Той е неговъ. Заровихъ го до 
главата му и натрупахъ тия камъни. 
Друго не можехъ да направя. Ето, 
както виждате, никой не е ровилъ 
камънитЪ. Всичко си стои непокжт- 
нато. 

Следъ нЪколко часа гробътъ бЪше 
забграденъ. Самъ полковникъ Нел- 
чановъ написа на дървенъ кръстъ: 


„Тукъ почива прахътъ на подофи- 
цера Димитъръ Нелчановъ, убитъ 
на 7 септемврий, 1918 година“. 

Полкътъ отдаде честь. Музиката 
изсвири „Покойници“. Следъ това 
полковникъ Нелчановъ поведе коло- 
ната изъ познатитЪ гънки на свобо- 
днитЪ македонски планини. Слън- 
цето клонБше къмъ западъ. 


РОДОЛЮБИЕТО НА ЕДИНЪ ВЪЗТОРЖЕНЪ ЮНОША 


Презъ войнитЬ въ 1912-1913 год. едно 
пламенно българче Минчо Н, Минковъ, 
едва 13 годишенъ, току-що завършилъ 
прогимназията, постжпило като доброво- 
лецъ въ УП Кумановска дружина на М. О. 
опълчение. Съ високъ дукъ и жертвена 
готовность храбриятъ младежъ взелъ учас: 
тие въ всички боеве на дружината и билъ 


награденъ съ ордена за храбрость и про: 
изведенъ въ чинъ ефрейторъ 

Днесъ Минчо Н. Минковъ е зжболф- 
карь въ гр. Ломъ и съ редость вижда въ 
лицето на орлетата дсстойни приемници 
на оня героиченъ дукъ, който преди 30 
год. го накара да постжпи въ редовет+ на 
неподимата българска войска, за да се 
бори за свободата на своитЬ братя. 


Едно бждещо кораво българско орле 
отъ софийскитЪ села 

ЙОРДАНЪ ЙОВКОВЪ 
ПЪвецътъ на Добруджа 


Йордань Йовковъ израстна въ 
Добруджа. Роденъ въ пазвитЬ на 
Балкана, кждето за пръвъ пжть чу 
дивнитЪ старопланински легенди за 
коравитБ и смЪли българи, бране- 
щи родната земя отъ чуждо наси- 
лие, той отрано се пресели въ 60- 
гатата добруджанска равнина, въ 
златната земя, която истински обикна, 
И тамъ, въ люлката на българската 
държава, въ страната на необглед- 
нитЪ простори, кждето жедЪзниятъ 
ханъ Исперихъ развБ конската опа- 
шка на първото българско царство, 

орданъ Иовковъ позна неизпитани 
радости, видЪ невиждана красота, 
изпита възторзи и подеми, които 
оставиха дълбока следа въ чувстви- 
телната му душа. Тамъ той опозна 
сърдцето и копнежитЪ на българина, 
разбра и обичьта и привързаностъта 
на нашия селянинъ къмъ земята, 
която щедро възнаграждава" неговия 
трудъ, тамъ преживЪ най-хубавитБ 
дни отъ живота си. А по-късно, ко- 
гато Добруджа бЪше несправедливо 

откжсната отъ България и оставена 
въ робство, съ болка и тжга той 
напустна прекраснитЪ й полета и чиф- 
лици и заживЪ съ споменитЪ, виде- 
нията и мечтитЪ, които сж го въл- 
нували презъ годинитЪ, прекарани 
въ златната земя. 

ТЪзи спомени, видения и мечти 
отнесени отъ Добруджа, така дъл- 
боко и силно см раздвижвали всички 
струни на душата и сърдцето му, 
че той не можа да не ги отрази въ 
своето творчество. ОтдЪленъ отъ 
Добруджа чрезъ бБлитЪ гранични 
камъни, поставени отъ поробителитЪ, 
за да откжснатъ земята на Стефанъ 
Караджа отъ общото ни отечество, 
той остана духовно неразлжченъ отъ 
нея и почна да я възпбва въ хуба- 
витЪ си произведения, които неумор- 
но поднасяше на многобройнитЪ чи- 
татели. И така Иорданъ МИовковъ 
стана пЪвецъ на Добруджа - пЪ- 
вецъ и вдъхновенъ изобразитель на 
нейната природа, на нейния герои- 
зъмъ, на нейнитЪ хора. Д 


НЪма другъ български писатель, 
който като Морданъ,Йовковъ да е 
възпълъ Добруджа. Иовковъ обича- 
ше тая българска покрайнина съ ц- 
лото си сжщество. За него тя бЪше 
благодатна земя, кждето не само се 
ражда златно жито, кждето не само 
има изобилие и благоденствие, но и 
кждето може да се види истинската 
мощь на българина, коравината на 
неговия духъ, човЪчностьта на него- 
вото сърдце, добротата на душата 
му, мждростьта и красотата на жи- 
вота му, който протича въ неумо- 
ренъ трудъ, въ непрестанно общу- 
ване съ природата и въ доволство. 
Затова той говорБше за нея съ 
обичь, съ трепетно вълнение, съ чуд- 
на привързаность. И затова въ кни- 
гитЪ, които ни е оставилъ, Добру- 
джа е изобразена въ пълния си блЪ- 
съкъ -- така, както може да я види 
и опише само единъ голЪмъ худож- 
никъ съ кристална душа и човбъчно 
сърдце, 

Аовковъ обхвана въ своето твор- 
чество цЪлия животъ на Добруджа. 
Въ първитЪ си разкази, събрани се- 
га въ три тома, той описа съ ненад- 
минато майсторство проявитЪ на бъл- 
гарския боенъ подвигъ по, добру- 
джанскитъ полета. Тукъ Иовковъ 
разкри героизма на българина, който 
брани съ кръвьта си родната земя и 
жертвува живота си, за да не поз- 
воли на враговетЪ да се нгстанятъ 
въ Златна Добруджа. БоеветЪ при 
Добричъ, страхотнитЪ конни атаки, 
самопожертвувателностьта на бъл- 
гарския войникъ сж дадени така 
внушително и величествено, че оста- 


ФААЙ КЛ РГААЯ. 


вятъ неизлъчими впечатления у чи- 
тателя. Мовковъ изобрази войната 
въ Добруджа живо, темпераментно 
и крайно оригинално, ТЪзи живи 
произведения сж много цененъ влогъ 
въ нашата литература. 

Още по-ценни сж произведенията, 
въ които Иорданъ Иовковъ изобра- 
зи мирния, спокойния и трудовия жи- 
вотъ на добруджанцит, Това сж: по- 


вестьта „Жетварьтъ“, „сборницитЪ 
разкази „Вечери въ Антимовския 
ханъ“, „ПЪсеньта на колелетата“, 


„Женско сърдце“, „Ако можеха да го- 
ворятъ“, романътъ „Чифликътъ край 
границата“, драмата „Албена“ и др. 
„„ Въ този дЪлъ отъ тВорчеството на 
Иовковъ Добруджа е възпЪта съ 
проникновение и дивенъ възторгъ. 
ТЪзи творби даватъ най-добра пред. 
става за живота въ Добруджа, за 
добруджанския битъ, за добруджан- 
ската природа и за добруджанеца. 
ЦЪлото добруджанско всЪкидневие 
е отразено въ тЪхъ -- и въ чифли- 
ка, и изъ ханищата, и въ кръчмитЪ, 
и на полето, и по бЪлитЪ прашни 
пжтища, и въ необгледнитЪ равнини. 
Тукъ Йовковъ даде не само вЪрна 
картина на живота въ Добруджа, но 
и посочи ценното и трайното, което 
блести въ тоя животъ и го осмисля. 
Тукъ той е истински ненадминатъ 
пЪвецъ на Добруджа. 

И ако Стефанъ Караджа е поли- 
тическиятъ представитель на Добру- 
джа, Иорданъ ЙИовковъ е нейниятъ 
духовенъ представитель, нейното ду- 
ховно знаме. 


Василъ Каратеодоровъ 

ЗЕМЯ УСЪЯНА СЪ БАЛКАНИ 


Земя усВяна съ балкани, 

земя на слънце и цвЪтя, 

земя, която ни отхрани -- 

ний любимъ те отъ все сърдце! 


ЖивЪй подъ Божия закрила, 
СЪй правда и любовь навредъ 
и нека Богъ е твойта сила, 
сега и въ вЪъчни вЪкове! 


Знай, за тебе ний ше мреме 
навредъ по браннитЪ поля, 
само да Си ти щастлива, 

свободна, мощна и велика! 


Пенка Ив. Чавдарова 
орде отъ Ш класъ -- Пловдивъ. 


О, СКЖПА ЗЕМЯ! 


Има една прекрасна и чудна земя, 
която азъ обичамъ. 

Има една приказна и китна страна, 
чието име съ радость азъ изричамъ. 


Обичамъ азъ гордитЪ й балкани 
и нейнитЪ китни гори -- 

0, тЪзи грамадни, горди великани, 
свидетели на жестоки борби! 


Обичамъ синоветЪ й храбри -- 
синове на велика земя, 
обичамъ азъ бранницитЪ млади 
на тази прекрасна страна! 


Марийка А. Манолова 


МАЙКА МИ 


Ти люлката ми си люлЪла 

съсъ пЪсни, майчице, упойни, 

надъ менъ катъ ангелъ ти си бдЪла 
презъ моитЪ нощи неспокойни. 


Подъ твоето крило растБлъ съмъ, 
наяквалъ съмъ подъ грижи мили, 

отъ твойта речь и взоръ черпилъ съмъ 
и радость, и духовни сили. 


Душата ми отъ тебъ научи 
доброто да обича страстно, 
отъ твоята душа -- засучи 
любовь къмъ всичко тукъ прекрасно! 


Борисъ Д. Катковъ 
орле отъ П класъ -- Пазарджикъ 


ДЪЛГЪТЪ НА ОРЛЕТАТА 


Надъ земята родна ний ще бдимъ 
неуморно -- да я разхубавимъ. 
Като цъвнала градина 

да бжле нашата Родина. 


Ще пазимъ роднитЪ пред ли, 

които до сега сж врагове владЪли. 

И чужди кракъ не ще дадемъ 

да стжпи въ наший край рожденъ 
Лили Тумбева 


орле отъ ятото „Свежи цвЪтя“ 
на 57-з ордьова дружина. 
„Нсофитъ Рилски“ въ Разлогъ 


орде отъ 4-та орльова пружина 
„Хаджи Димитъръ“ -- Сливенъ 

ЦАНКО ДЮСТАБАНОВЪ 


Цанко Дюстабановъ е единъ 
отъ ония храбри люде, които сж 
се борили и умрЪли за свобо- 
дата на своя народъ. 

Той е роденъ презъ 1847. год. 
въ гр. Габрово. Синъ е на вид- 
ния габровски гражданинъ Хри- 
сто Дюстабановъ. Понеже въ 
Габрово оше не била основана Ап- 
риловската гимназия, Цанко Дю- 
стабановъ постжпилъ въ клас- 
ното училище. Той билъ най- 
силенъ и най-безстрашенъ между 
другаритБ си, Сжщо така билъ 
много ученолюбивъ. Обичалъ 
науката и се интересувалъ за 
всЪко нЪщо. Баща му виждалъ 
това и се радвалъ. 


-- Не е дете, както всички 
деца! -- си казвалъ често той. 

И наистина, когато Цанко по- 
растналъ, всички се увЪрили въ 
това. Той започналъ да органи- 
зирва, заедно съ други габровци, 
Габровското въстание. Събралъ 
една чета храбри хора, на които 
самъ станалъ войвода. Следъ 
като ги заклелъ въ вЪрность, 
дружината тръгнала на пжть. 
Скоро стигнали Балкана, кжде- 
то ги очаквали и други въстан- 
ници, които носЪли знамето на 
четата, ушито отъ габровката 
Мария РЪскова. Съ това знаме 
и тази вЪра на дружината, Цан- 
ко Дюстабановъ мислилъ да по- 

лети срещу неприятеля гордъ 
като орелъ и да му покаже, че 
българитЬ могатъ да се борятъ 
до последна капка кръвь за 
свободата си, която е тъй скжпа 
за единъ народъ. Но враговетЬ 
подушили това въстание и побър- 
зали да го потушатъ. ТЪ започ- 
нали да пристигатъ на многоброй. 
ни дружини и на Балкана се 
завързалъ ужасенъ бой за „сво- 
бода или смърть“. Тукъ падна- 
ли много храбри въстаници. Ра- 
ненъ билъ, за голбмо нещастие, 
и войводата Цанко Дюстабановъ. 


ВъстаницитЬ. се помжчили да 
го доведатъ въ Габрово, за да 
му- излвкуватъ тежкитЪ рани, но 
стигнали само до едно близко 
село, кждето Дюстабановъ билъ 
плененъ и закаранъ въ Търново. 
Тамъ той билъ обесенъ. 

Така този безстрашенъ борецъ 
за свободата на България за- 
вършилъ своя животъ. Но него- 
виятъ свЪтълъ образъ остава 
въ душитБ ни завинаги! 


Вела Ив. Андрейчева 
орле отъ 5-та орльова дружина 
„Цанко Дюстабановъ“ -- Габрово 


РАЗДЪЛАТА НА ПЪТЛЕШКОВЪ СЪ ДОМАШНИТЪ му 


-- Ще отида! ТрЪбва! -- каза 
ПЪтлешковъ сурово. Този до- 
стоенъ българинъ не се уплаши 
отъ призрака на смъртьта. 

Черна мисъль завледЪ всички. 
И слънцето, сякашъ разбра мж- 
ката на героя и забърза къмъ 
западъ. Вратата тихо се отвори. 
ВлЪзе стара. изпита жена. За 
мигъ тя разбра всичко. Злокоб- 
на мисъль притисна сърдцето й. 
Тя се олюлЪ, прегърна ПЪтлеш- 
кова съ костеливитЪ си ржце и 
го облБ съ горещи сълзи. Кра- 

ката й се подкосиха и тя за 
мигъ загуби сили. После, мж- 
чейки се да се овлад е, размър- 


да безкръвнитЪ си устни и про- 
шепна: 

-- Синко, спаси селото! Иди! 

Млада жена плачеше и кър- 
шеше ржце. Невръстно дете про- 
тЪгаше малки ржчички къмъ 
него. 

-- Тате, тате! -- викаше жало- 
вито то. 

ПЪтлешковъ го прегърна, цЪ- 
луна го по челото и не можа да 
каже нищо отъ мжка. 

Времето напредваше. Той из- 
лЪзе на двора. ВъстаницитЪ го 
чакаха тжжни и умислени. Плачъ 
се носъше наоколо. Той поглед- 
на гората, изъ която бЪ хайду- 
тувалъ. Тя тжжно клатБше кло- 
ни, сякашъ думаше: „Сбогомъ!“ 
После хвърли последенъ погледъ 
наоколо, прости се съ майка си, 


прегърна жена си, цБлуна дете- 
то си и се обърна къмъ друга- 
ритЬ си: „Простете, другари... 
Работете за освобождението на 
нашата скжпа поробена Родина!“ 
Всички го изпратиха до края на 
селото. 

Ношьта бгвно покриваше се- 
лото. НЪкжде далечъ се чуваше 
сподгвенъ плачъ. Тъмни облаци 
пропълзЪха по небето. Изъ Бал- 
кана се разнесе страшенъ ревъ, 
изви се силна буря. Плачеше 
майката-земя за своето достойно 
чедо. 

Неговата велика жертва запи- 
са името му въ безсмъртнитЬ 
страници на нашата история. 

Стоянъ Г. Стояновъ 


орле отъ И кл. -- с. Бойчиновци 
Фердинандско 


БЪЛГАРИНЪ 


Сражението ставаше все по- 
ожесточено. Неприятельтъ на- 
пираше силно. Но българинътъ 
е коравъ и не остжпва. 

-- Бийте, юнаци! -- извика ко- 
мандирътъ. -- Нито крачка на- 
задъ! Да умремъ, но да прода- 
демъ колкото може по-скжпо 
живота си! 

ВойницитЬ, легнали въ окопи- 
тЬ, мжжествено отбиваха ярост- 
нит атаки на врага. Орждията не- 
престанно бълваха адски огънь. 
Нищо не се чуваше, освенъ гро- 
хотътъ имъ, пукотътъ на кар- 
течници, пушки и охканията на 


умиращи. 


Все съ по-нови сили идваше 
неприятельтъ. Много отъ бъл- 
гарскитБ орждия и картечници 
замлъкнаха, защото войницитЪ 
около тЪхъ бЪха покосени отъ 
неприятелски куршуми. Коман- 
дирътъ пропълзБ до една кар- 
течница и самъ откри огънь по 
настжпващия неприятель. 

„-- Бийте, “онаци! Бийте да до- 
кажемъ на врага, че българинътъ 
е храбъръ и никога не отстжпва. 

Но скоро куршумитЬ на кар- 
течницата се привършиха. Тога- 
ва командирътъ пропълзБ до 
единъ убитъ войникъ, кждето 
имаше нЪколко бомби. Взе ги 

и започна да ги хвърля една по 
една къмъ неприятелскитБ вери- 
ги. Изведнажъ той се олюлЬ и 
притисна ржце до гърдитЪ си. 
Облегнатъ до дървото, до което 
бЪше картечницата, той видЪ 
своитЬ юнаци да се хвърлятъ 
вихрено напредъ и радостна 
усмивка озари лицето му. Кра- 
ката му се подкосиха, но въ 
съзнанието му победно се носЪ- 
ше „Шуми Марица“, стихийното 
войнишко „ура“ и страшния 
боенъ викъ „На ножъ!“ 
Когато слънцето залЪзе, по- 
лето 6Ъ осЪяно съ трупове. До 
дънера на едно дърво спЪше 

той, командирътъ на една рота 
отъ титани, спЪше вЪченъ сънь. 
Неговата душа б6Ъ отлетБла отъ 
този свътъ. Лицето му бЪ изоп- 
нато и спокойно. Чуваше се отъ 
време на време пЪсеньта на го- 
рата, която сякашъ пЪеше него- 
вия последенъ надгробенъ химнъ. 
Дърветата бЪха неговитБ вой- 
ници, които стояха около тЪло- 
то на своя командиръ. 


Дочо М. Вачевъ 


орле отъ 21-а орльова дружина 
„Василъ Бочевъ“ -- Троянъ 


СЛАВАТА НА ЛЕВСКИ НЕ ЩЕ БЖДЕ ЗАБРАВЕНА 


Между имената, записани съ 
златни букви въ българската 
история е и името на Василъ 
Левски. Той бЪ рЪдка рожба на 
българскитЬ вЪкове, пълни съ 
страдания и мжки. Отличаваше 
се съ несъкрушимата си вЪра 
въ силитЬ на народа, съ неиз- 
разима скромность и юначна воля 
за подвигъ. България не е има- 
ла по-достоенъ, по-храбъръ и 
по-вдъхновенъ борецъ отъ Лев- 
ски. Той е пръвъ организаторъ 
и създатель на революционното 
движение въ страната. 

Левски есъвършениятъ образъ 
на народенъ водачъ, смБлъ и 
неподкупенъ. Не го блазнЪха 
паритЬ, а свободата. Неговото 
дБло на организаторъ на бъл- 
гарското въстание е ненадмина- 
то. Левски 6Ъ сърдцето на бъл- 
гарската революция. Той постигна 
всичко съ удивителна простота, 
съ огнения си погледъ и боже- 
ствения устремъ на своя духъ. 
Разсждливость, постоянство, без- 
страшие, великодушие и весе- 
лость -- ето качествата, които сж 
отличавали тоя великъ синъ на 
България. 

Левски не бЪ само бунтов- 
никъ, революционеръ, народенъ 
водачъ и борецъ за свобода, а 
знаме и култъ за всЪки бъл- 
гаринъ. 

Левски се бори цЪлъ животъ, 
но остана безсиленъ противъ из- 
мЪната. Хванатъ предателски въ 
Къкринското ханче, той бива 
обесенъ на 6. 1. 1873. год. 


Въ този день човЪкътъ, кой- 
то огрЪваше съ най-топли на- 
дежди сърдцето на роба клюмна 
глава. 


Така родната земя прие въ 
хладнитЬ си обятия най-върния 
си синъ за въченъ покой. 


Но славата на Левски не ще 
бжде забравена. Редица покол - 
ния го възпбватъ и ще го въз- 
пБватъ въ химнитЬ за борба и 
свобода. 


И нека ние, орлетата, които 
сме бждещето на България, се 
вдъхновяваме отъ подвига на 
великия революционеръ, който 
съ готовность поднесе живота 
си предъ жертвения олтаръ на 
родината. 


Нека въ нашитЬ сърдца гори 
огъня, който е сгръвалъ душа- 
та на Левски и му е вдъхвалъ 
смЪБлость при изпълнение на най- 
труднитБ му задачи. 


И, за да запазимъ нашата обе- 
динена родина все тъй мощна 
и велика, каквато е сега, нека 
всички да се сплотимъ около 
трона на нашия Върховенъ 
вождъ - Н. В. Царь Борисъ Ш. 


И нека предъ насъ винаги да 
грБятъ свбтлитЬ слова: единъ 
Царь, единъ народъ, една 
държава. 


За България! 
Георги Тодоровъ 


орле отъ 28-а орльова дружина 
„Гюро Михайловъ“ -- Пловдивъ 

ОРЛЕТАТА ВЪ КОСТЕНЕЦЪ 


Орлетата отъ 33-а орльова дружина 
„Полк. Галунски“ въ Костенецъ сж 
предимно деца на работници отъ 
мЪстнитЪ фабрики. Преди нЪколко 
дни хорътъ на момичетата поздрави 
родителитЪ на орлетата на работниче- 
ската вечеринка, като изпълни „Мар- 
шътъ на работницитЪ“, „Да рабо- 
тимъ“, „Бранници“ и др. маршове и 
пЪсни. Следъ това децата изпълниха 
нЪколко кародни хора и се прибраха 
въ кжщи съ радостно чувство на из- 
пълненъ дългъ. Тази мила проява на 
орлетата показа на работницитЪ, че 
държавата не е забравила грижитЪ 
за възпитанието на децата имъ, което е 
повЪрено на организация „Бранникъ“., 


ПЛОВДИВСКИТЪ ОРЛЕТА ИМАТЪ 
БРАННИЧЕСКИ ОЛТАРЪ 


Броятъ на орлетата отъ 31-а ор- 
льова дружина „Хр. Г. Дановъ“ въ 
Пловдивъ е къмъ 300. Дружината 
води редовно згниманията си. Досега 
сж направени четири дружинни сбора, 
два отъ които сж правени на полето 
въ строеви упражнения и игри съ 
спортни топки. Презъ великденската 
ваканция момичетата измиха училищ- 
нитЬ прозорци, а момчетата разко- 
паха двора за засЪване съ картофи. 

Съ суми, събрани отъ орлетата, 
на една отъ стенитЪ на прогимна- 
зията е направенъбраннически олтаръ: 
ликоветБ на Т. В. Царьтъ и Цари- 
цата, бранническиятъ обетъ въ рамка, 
заповЪдьта на Главния ржководитель 
за дружината въ разкошна рамка и 
бранническия знакъ въ различни 
комбинации. Орлетата сж горди съ 
този олтаръ и при влизане сутринь 
и излизане на обЪдъ поздравяватъ 
съ вдигане на ржка. 

30: ОРЛЬОВА ДРУЖИНА „НАЙ- 
ДЕНЪ ГЕРОВЪ“ ВЪ пловДИвъ 


Дружината е образувана при |. 
прогимназия и брои надъ 280 орлета. 
Орлетата почистиха три пжти учи- 
лищата, двора и салона, въ който се 
водятъ сбороветЪ. Разкопаха засъ- 
тата вече часть отъ двора съ зелен- 
чуци и ги поливатъ редовно. Пра- 
вени сж н колко друживни сбора. 
Духътъ на орлетата е отличенъ и 
гражданството посръща съ жива сим- 
патия всЪка тЪхна проява. 


КАКЪ РАБОТЯТЪ ОРЛЕТАТА ВЪ 
С. МЪГЛИЖЪ 


Дисциплината на орлетата отъ 25-а 
орльова дружина „Попъ Харитонъ“ 
въ с. Мъглижъ, Казанлъшко, е на 
завидна висота. Въ изпълнение на- 
реждането на Главния щабъ тЪ сж 
провели съ голвмъ ентусиазъмъ ак- 
цията по събирането на бакъръ, ак- 
цията по залесяването и седмицата 
на чистотата. Освенъ това орлетата 
сж изнесли вечеринка съ бранниче- 
ска програма, на която сж предста- 
вили оперетката „Тежкото семейство“. 
Тази полезна дейность на орлетата и 
тЪхниятъ високъ духъ правятъ силно 
впечатление на селянитЪ. 


ВЪ БОТЕВГРАДЪ ОРЛЕТАТА ЗА- 
САЖДАТЪ ОРЪХОВИ ДРЪВЧЕТА 


Въ Ботевградъ сж записани 168 
орлета въ 22-а орльова дружина 
„Стаменъ Панчевъ“. Орлетата сж тру- 
долюбиви, изпълнителни и дисципли- 
нирани. ТЪхнитЪ дбла се следятъ съ 
задоволство и възхищение отъ граж- 
данството. Съ особено усърдие ор- 
льовата дружина се зае съ провеж- 
дане акцията по залесяването, като 
засадиха орЪховитВ дръвчета на 06- 
щината. 


ПОХОДЪ СЪ ВЕЛОСИПЕДИ НА 
ТРОЯНСКИТЪ ОРЛЕТА 

Орлетата въ Троянъ сж въ непре- 
кжсната полезна работа, чрезъ която 
проявяватъ своята дисциплина и го- 
товность да бждатъ въ услуга на всич- 
ки обществени инициативи. Заедно съ 
бранницитЪ тБ взеха участие въ по- 
чистването на градскитЪ улици, пло- 
щади и обществени учреждения, за 
което получиха благодарствено писмо 
отъ кмета на градъ Троянъ. Освенъ 
това тЪ разнесоха по домоветв на 
гражданитЪ хвърчащи листове съ 
кратки указання отъ службата за 
противовъздушната и химическа за- 
щита на страната, 

Орлетата имаха хубавата инициа- 
тива да предприемать походъ съ 
велосипеди до Троянския манастиръ 
и до с. Черни-Осъмъ. Въ манастира 
бЪха посрещнати най-радушно отъ 
дЪдо игуменъ, който имъ държа 
кратко слово и подари на всички 
орлета по една иконичка. 


СРЕЩА МЕЖДУ ОРЛЬОВИ 
ДРУЖИНИ 

Съ цель да се установятъ другар- 
ски връзки между орлетата въ съ- 
седни градове, съгласно нарежда: 
вията на Главния щабъ, 20-а орльова 
дружина „Поручикъ Хр. Доневъ“ въ 
Нова-Загора уговори на 12 априлъ 
среща съ |-а орльова дружина „Колю 
Ганчевъ“ въ Стара-Загора. Гостуваха 
старо-загорскитБ орлета, които бЪха 
посрещнати предъ градската градина. 


бранническо послушание. 


----- 


ОРЛЕТАТА ДАДОЖА. БРАННИЧЕСНО ОБЕЩАНИЕ 


На 16 юний, Рожденния день на Престолонаследника 
князъ Симеонъ Търновски, орлетата огъ цЪлата страна да- 
доха обещание за върна служба на Царя и Родината и за 


Следъ обещанието орлетата бЪха поздравени отъ тЪх- 
нитЪ началници, а всички орлета третокласници бЪха про- 
изведени въ „млади бранници“. 


Следъ това дветЪ дружини бЪха от- 
ведени на молебенъ въ двора на 
катедралната църква, кждето бЪха 
поздравени отъ началника на гарни- 
зона. Следъ направената обща мани- 
фестация командирътъ на 20:а ор- 
льова дружина съ подходящо слово 
поднесе вънецъ предъ паметника на 
падналитЬ за Родината. 

Следъ обЪдъ дветЬ орльови дру- 
жини направиха тържественъ дру- 
жиненъ сборъ, на който бЪха пока- 
нени да присжтствуватъ много офи- 
циални лица. Изпълнени бЪха лите- 
ратурни н музикални номера отъ 
орлетата. 


ВРАЧАНСКИТЬЪ ОРЛЕТА ЩЕ 

СТРОЯТЪ ЧЕШМА-ПАМЕТНИКЪ 

НА РЕВОЛЮЦИОНЕРА НИКОЛА 
ВОИВОДОВЪ 


Презъ великденската ваканция мал- 
китЬ ордета отъ 18-а орльова дру- 
жина „Никола Войводовъ“ въ Враца 
сж събрали 800 червени яйца и сж 
ги раздали по домоветЪ на свои 
бедни другарчета. Освенъ това ор- 
летата сж засадили училищната гра- 
дина съ картофи и сж почистили 
градината на Военния клубъ, кждето 
прокарали нови алеи. (Сега подгот- 
вятъ разиграването на томбола, при: 
ходътъ отъ която ще бжде за „фондъ 
постройка на чешма-паметникъ на 
Никола Войводовъ“, който е патронъ 
на друживата. Чешмата-паметникъ 
ще бжде построена предъ дома на 
загиналия български революционеръ. 


който св учи - той ЩЕ СПОЛУЧИ 


Вижте тБзи две дечица: Янка задачи решава. 
тЪ сж братче и сестрица. е Пънчо нашъ се излежава, 


р 


Янка за книга трепери, Съсъ шестица преминава 
Пънчо птиченцата мЪри. Янка, а Пънчо -- остава. 


Въ нБкои отъ миналитЪ книжки на списание „ОРЛЕ“ погрБш- 
но е съобщено, че 14-а орльова дружина „Димитъръ Гурбаловъ“ 
е въ гр. Айтосъ, когато тази орльова дружина е въ с. ВЪтренъ, 
Казанлъшко. 

